નાણાંપ્રધાન અરૂણ જેટલીએ 2008થી 2014 દરમિયાન આડેઘડ લોન આપવાના મુદ્દે રીઝર્વ બેંક ઓફ ઈન્ડિયાની જાહેરમાં ટીકા કરી હતી. 30 ઓકટોબરે જેટલીએ કહ્યું હતું કે બેંકો દ્વારા આડેઘડ લોન આપવાને કારણે આજે એનપીએનું સંકટ વધ્યું છે, અને આરબીઆઈની સુસ્તીને કારણે જ તે ખરબોમાં પહોંચી ગયું છે. ખરેખર તો જેટલીનું આ નિવેદન ત્યારે આવ્યું કે જ્યારે આરબીઆઈની સ્વાયતાને લઈને નાણા મંત્રાલય અને સેન્ટ્રલ બેંક વચ્ચે ટકરાવ વધવાના સમાચાર આવ્યા હતા. જેટલીના નિવેદનથી આરબીઆઈ અને કેન્દ્ર સરકાર વચ્ચે ખેંચતાણ વધી હોવાની વાતને પુષ્ટિ મળે છે.